Publication: Magyar Közlöny
Issue: MK-2005-171 (Year: 2005, Number: 171)
Era: 2004-2010
Section: összes foglalkoztatott létszáma 10 fõnél kevesebb és megfelel a 2004. évi XXXIV. törvény (KKVtv.) 3. § (3) bekezdésében foglaltaknak és nem minõsül az (1), illetve (2) bekezdése szerint kis- vagy középvállalkozásnak.
Paragraph Index: 295

9. Szektor meghatározások A Felügyeleti jelentések szektorbontása az MNB rendelet 2. számú mellékletében szereplõ egységes szektorbontást követik. (Ezek a jelölések nem azonosak az ágazat szerinti bontással.) Az egységes szektorbontás alábontásait az alábbiakban közöljük. A) Nem pénzügyi vállalatok A nem pénzügyi vállalatok szektora tartalmazza a jogi személyiségû vállalkozókat és nem jogi személyiségû vállalkozókat. A Felügyeleti mérlegben a nem pénzügyi vállalatok szektorán belül külön kiemelésre kerülnek a hitelintézetek saját – a Hpt. mellékletében meghatározottak szerinti – járulékos vállalkozásai. B) Központi Bank Ide a Magyar Nemzeti Bank tartozik. C) Egyéb monetáris pénzügyi intézmények Az egyéb monetáris pénzügyi intézmények a hitelintézeteket és a pénzpiaci alapokat tartalmazzák. A hitelintézetek közé a Hpt. szerint hitelintézetnek minõsülõ valamennyi hitelintézet besorolandó, függetlenül a KSH ESS számban szereplõ szakágazati (TEÁOR) kódjától. A felszámolás, illetve végelszámolás alatt lévõ hitelintézeteket azonban a nem pénzügyi vállalatok közé kell átsorolni. D) Egyéb pénzügyi közvetítõk E) Pénzügyi kiegészítõ tevékenységet végzõk A D) Egyéb pénzügyi közvetítõk és az E) Pénzügyi kiegészítõ tevékenységet végzõk szektorait tovább kell bontani a Pénzügyi és befektetési vállalkozások, illetve az ezeken kívül a szektorokhoz sorolandó Egyéb intézmények alcsoportja. 2005/171/II. szám D) Egyéb pénzügyi közvetítõk Egyéb pénzügyi közvetítõk – Pénzügyi vállalkozások: a szektorba sorolt intézmények közül azok, amelyek a Felügyelettõl a Hpt. által meghatározott pénzügyi szolgáltatási tevékenység végzésére engedélyt kaptak. Egyéb pénzügyi közvetítõk – Befektetési vállalkozások: idetartoznak a szektorba sorolt intézmények közül azok, amelyek a Felügyelettõl a Tpt. által meghatározott befektetési szolgáltatási tevékenység végzésére engedélyt kaptak. Egyéb pénzügyi közvetítõk – Egyéb intézmények: idetartoznak a fenti két csoportba nem sorolt egyéb pénzügyi közvetítõk. E) Pénzügyi kiegészítõ tevékenységet végzõk Pénzügyi kiegészítõ tevékenységet végzõk – Pénzügyi vállalkozások: a szektorba sorolt intézmények közül azok, amelyek a Felügyelettõl a Hpt. által meghatározott pénzügyi szolgáltatási tevékenység végzésére engedélyt kaptak. Pénzügyi kiegészítõ tevékenységet végzõk – Befektetési vállalkozások: idetartoznak a szektorba sorolt intézmények közül azok, amelyek a Felügyelettõl a Tpt. által meghatározott befektetési szolgáltatási tevékenység végzésére engedélyt kaptak. Pénzügyi kiegészítõ tevékenységet végzõk – Egyéb intézmények: idetartoznak a fenti két csoportba nem sorolt pénzügyi kiegészítõ tevékenységet végzõ intézmények. F) Biztosítók és nyugdíjpénztárak A biztosító részvénytársaságok és biztosító egyesületek, valamint a magán- és önkéntes nyugdíjpénztárak, önkéntes önsegélyezõ pénztárak és önsegélyezõ egészségpénztárak. Helyenkéntkülönszerepelaszektorhoztartozókétcsoport. G) Központi kormányzat E szektor tartalma megegyezik az egységes szektor-meghatározásban definiált körrel, de egyes instrumentumoknál külön kell adatot szolgáltatni a központi költségvetésre (magyar állam), és a központi kormányzathoz sorolt egyéb intézményekre. A központi kormányzathoz sorolt egyéb intézmények soroknál az államhatalom szervein, a Kormányon, a minisztériumokon, az országos hatáskörû szerveken és a felügyeletük alá tartozó költségvetési szerveken, az elkülönített alapokon kívül a MÁK, ÁKK Rt., az ÁPV Rt., a Nemzeti Autópálya Rt., a CASA Vagyonkezelõ Kft., a SZÖVÜR Szövetkezeti Üzletrészhasznosító Kft., a Magyar Televízió Rt., a Duna TV Rt., a Magyar Rádió Rt., a Magyar Távirati Iroda Rt., a Magyar Turizmus Rt., a Rendezvénycsarnok Ingatlanfejlesztõ és -Kezelõ Rt. és a központi kormányzathoz sorolt nonprofit intézmények adatait kell jelenteni. G)+H)+I)= Államháztartás (ÁHT) A belföldi államháztartás szektorát a központi kormányzat (G), a helyi önkormányzatok (H) és a társadalombiztosítási alapok (I) alkotják. H) Helyi önkormányzatok A helyi önkormányzatok magukba foglalják a megyei és a települési önkormányzatokat és azok intézményeit, a helyi kisebbségi önkormányzatokat és azok intézményeit, valamint azokat a nonprofit szervezeteket, amelyeket elsõsorban a helyi önkormányzatok finanszíroznak, és amelyek felett a helyi önkormányzatok gyakorolják az irányítást. I) Társadalombiztosítási alapok Idetartoznak a Nyugdíjbiztosítási Alap és az Egészségbiztosítási Alap, valamint ezek intézményei. J) Háztartások Ezt a csoportot Lakosság és Egyéni vállalkozók alcsoportra bontva kell kimutatni. A mezõgazdasági õstermelõk az egyéni vállalkozók közé sorolandók. K) Háztartásokat segítõ nonprofit intézmények körébe tartoznak azok a nonprofit szervezetek, amelyek elsõsorban a háztartásoktól kapják forrásaikat, vagy nincsenek az állam, vagy a gazdálkodó szervezetek irányítása alatt. (Pl. szakszervezetek, munkavállalói érdek-képviseleti szervezetek, politikai pártok, egyházak, egyházi intézmények, egyesületek és az alapítványok jelentõs része.) L) Külföld A Gazdasági és Monetáris Unió (GMU) országai külön szektort képeznek az adatszolgáltatásokban. A külfölddel kapcsolatos állományokat GMU tagországokra és egyéb külföldre bontva kell jelenteni.

Source: https://magyarkozlony.hu/hivatalos-lapok/cc55bf5e9cdda2583f6e1132c33d135c72417f90/dokumentumok/c090098feb6daa75ed35cc6dfdace37fc03cc91c/letoltes